open-index/open-wikipedia-markdown huggingface dataset:
Nikolaj Gûljajev

**Nikolaj Aleksejevitsj Gûljajev** (Moskou, 1 jannewaris 1966) is in earder Russysk reedrider. Berne yn de doetiidske Sovjet-Uny kaam er oant en mei 1991 út foar de Sovjet-Uny. 

Hy die twa kear mei oan it Wrâldkampioenskip allround en it Wrâldkampioenskip sprint, fjouwer kear oan it Europeesk kampioenskip en twa kear oan de Olympyske Winterspullen (yn 1988 en 1992). Hy waard by dizze kampioenskippen ien kear wrâldkampioen en Europeesk kampioen allround en ien kear Olympysk kampioen. Hy waard ek ien kear allround kampioen fan de Sovjet-Uny. Jannewaris 1988 waard Gûlajev pakt mei 700 kapsules anabole steroiden. Hy mocht derom net meidwaan oan de Europeeske en Wrâldkampioenskippen allround, mar mocht dochs fan start gean op de Olympyske Winterspullen yn Calgary om't er net betrape wie op it brûken fan doping. Yn 1992 stopte Gûljajev mei reedriden op heech nivo fanwegen in blessuere oan syn rêch.

## Persoanlike rekôrs

## Resultaten
Heecheinsterbrêge

De **Heecheinsterbrêge** is in brêge yn Snits, dy ferbân hâldt mei de strjitte Heechein. Krekt hokfoar brêge, is yn de rin fan de tiid lykwols feroare.

*De âldste brêge dêr't wy fan witte dat dy de **Heecheinsterbrêge** wie, is de brêge dy't no de Lemmerbrêge  is, alteast in brêge op dat stee. Dy Heecheinsterbrêge joech tagong ta de Klokslach fan Snits.
*In lettere brêge dêr't wy fan witte dat dy de **Heecheinsterbrêge** wie, is de brêge dy't no yn it ferlingde fan de Alde Komerk leit.
*Op in stuit is der besletten om de brêge dy't yn de Heechein leit, sels de namme **Heecheinsterbrêge** te jaan, as wie it de iennichste brêge yn de Heechein. It is in ferbining tusken Grutsân en Heechein.  

## Sjoch ek
* Brêgen yn Snits
André Hoffmann (reedrider)

**André Hoffmann** (Berlyn, 11 augustus 1961) is in earder Dútsk reedrider. Wilens syn karriêre kaam hy út foar it doetiidske East-Dútslân.

Hy die trije kear mei oan it Wrâldkampioenskip allround fjouwer kear oan it Wrâldkampioenskip sprint, en it Europeesk kampioenskip allround en twa kear oan de Olympyske Winterspullen (yn 1984 en 1988). Hy waard by dizze kampioenskippen ien kear Olympysk kampioen. 

## Persoanlike rekôrs

## Resultaten
André Hoffmann

; André Hoffmann kin ferwize nei: 
* in Dútsk reedrider berne yn 1961, André Hoffmann (reedrider)
* in Dútsk fuotballer berne yn 1993, André Hoffmann (fuotballer)
Sergej Fokitsjev

**Sergej Rostislavovitsj Fokitsjev** (Tsjerepovets, 4 febrewaris 1963) is in earder Russysk reedrider dy't útkaam foar de Sovjet-Uny. 

Hy die fiif kear mei oan it Wrâldkampioenskip sprint en twa kear oan de Olympyske Winterspullen (yn 1984 en 1988). By dizze kampioenskippen waard Fokitsjev ien kear Olympysk kampioen op de 500 meter. 

## Persoanlike rekôrs

## Resultaten
Robert Langdon

*Robert Langdon (personaazje), de haadpersoan yn 'e *Robert Langdon*-romansearje fan 'e Amerikaanske skriuwer Dan Brown, en de dêrop basearre *Robert Langdon*-mediafranchise
*''Robert Langdon'' (romansearje), in romansearje fan 'e Amerikaanske skriuwer Dan Brown
*''Robert Langdon'' (franchise), in Amerikaanske mediafranchise basearre op dy romansearje
Angels & Demons

**[[Angels and Demons at Play]]*, in album fan Sun Ra and His Myth Science Arkestra út 1965
*''Angels & Demons'' (roman), in detektiveskrillerroman fan Dan Brown út 2000
*''Angels & Demons'' (film), in Amerikaanske film op basis fan dy roman út 2009
*''Angels & Demons'' (album), in album fan Peter Andre út 2012
*''Angels & Demons'' (liet), in liet fan Tamar Braxton út 2015
Gaétan Boucher

**Gaétan Boucher** (Kebek, 10 maaie 1958) is in earder Kanadeesk langebaanrider en shorttracker.. 

Hy die sân kear mei oan it Wrâldkampioenskip allround, trettjin kear oan it  Wrâldkampioenskip sprint en fjouwer kear oan de Olympyske Winterspullen (yn 1976, 1980, 1984 en 1988). Hy waard by dizze kampioenskippen ien kear wrâldkampioen sprint en twa kear Olympysk kampioen.
Njonken it langebaanriden waard Boucher ek twa kear wrâldkampioen shorttrack. Nei de spullen fan 1988 hold Boucher op mei it reedriden op heech nivo. 

## Persoanlike rekôrs

## Resultaten
Annie Borckink

**Anna Johanna Geertruida Maria (Annie) Borckink** (Hupsel, 17 oktober 1951) is in earder Nederlânsk reedrydster. 

Sy die fiif kear mei oan it Wrâldkampioenskip allround, fjouwer kear oan it Wrâldkampioenskip sprint, ien kear oan it Europeesk kampioenskip allround en twa kear oan de Olympyske Winterspullen (yn 1976 en 1980). Sy waard by dizze kampioenskippen ien kear Olympysk kampioen. 

## Persoanlike rekôrs

## Resultaten
Genedebyld

In **genedebyld** (komselden in genedeportret, by plastyske foarstellingen ek in genedebyld of **genedefiguer**) is yn de in de Roomsk-Katolike Tsjerke en yn de Easterske otterdoksy in skildere of plastyske foarstelling fan in hillige foar wa't de leauwigen God om in genede freegje. Soksoarte genedebylden binne benammen foarstellingen fan Marije, mear komselden fan it Bern Jezus.

Guon genedebylden wurde yn ferbân brocht mei genêzingen of oare as wûnderbaarlik beskôge foarfallen, sadat hja faak it doel binne fan pylgertochten. Yn soksoarte gefallen is meastal in aparte kapel boud foar it genedebyld. figurative foarstellingen fan de Mem Gods en it Bern Jezus drage ek faak fergulde kroanen fan sulver en djoere klean.

De skiednis fan yndividuele mirakuleuze bylden giet faak mank mei legindes oer harren ûntdekking, skea oan, stellerij of mishanneling. Wat de skiednis fan mirakuleuze ôfbyldingen yn it algemien oanbelanget, moat opmurken wurde dat dy sûnt de lette midsiuwen, doe't yndividuele keunstwurken yn de sin fan de *[[devotio moderna]]* in hieltyd gruttere rol spilen, hieltyd wichtiger wurden binne. Ekssessen yn it letmidsiuwske Dútslân, doe't ekonomyske oerwagings, d.w.s. de eksploitaasje fan Marije - en hilligeferearing, ek yn beskate kriten op de foargrûn stiene, wekten de krityk fan û.o. Maarten Luther en Johannes Calvijn en wiene in faktor dy 't de oanlieding foarme foar de Reformaasje.

## Genedebylden yn Nederlân

Sterrederzee.jpg|De *Sterre der Zee* yn Maastricht
Zoetemoeder1.jpg|De *Zoete Lieve Vrouw van Den Bosch* fan De Bosk 
Mariahandel.jpg|*[[Us Leafrou fan Hannel]]*
Us Leaffrou fan Sânwâlden.jpg|*[[Us Leaffrou fan Sânwâlden]]* yn Boalsert
Schilberg.jpg|*Us Leaffrou fan Schilberg* yn Echt
OLV.van.Eiteren.jpg|*Onze Lieve Vrouw van Eiteren* yn IJsselstein
Aarlerixtel.jpg|*Onze-Lieve-Vrouwe van Aarle-Rixtel* yn Aarle-Rixtel
Garden-enclosed-ramiro-koeiman.jpg|*Onze Lieve Vrouwe van de Besloten Tuin* yn Warfhuzen


## Sjoch ek
* Ikoan
Roadhouse

"**Roadhouse**" of "**Road House**" hat yn de Wikipedy ferskate betsjuttings:

**roadhouse*, letterlik "weihûs" of "dykhûs", in Ingelske (meast Amerikaansk-Ingelske) term foar in mingde horekagelegenheid, yn 'e regel in kafee anneks nachtklub, soms ek mei in restaurant of kafetaria der by yn

## Films
**[[Roadhouse 66]]*, in Amerikaanske film út 1984
*''Road House'' (film út 1928), in Amerikaanske stomme dramafilm út 1928
*''Road House'' (film út 1934), in Britske misdiekomeedzje út 1934
*''Road House'' (film út 1948), in Amerikaanske film noir út 1948
*''Road House'' (film út 1989), in Amerikaanske aksjefilm út 1989
**[[Road House 2]]*, in Amerikaanske aksjefilm út 2006, in ferfolch op 'e film út 1989

## Muzyk
*Roadhouse (band), in Britske rockband
*''Roadhouse'' (album fan John Cafferty and the Beaver Brown Band), in album fan John Cafferty and the Beaver Brown Band út 1988
*''Roadhouse'' (album fan Ruth Cameron), in album fan Ruth Cameron út 1999
*''Road House'' (liet), in liet fan 'e Flamin' Groovies út 1970

## Oar
*The Roadhouse, in Amerikaansk radiostasjon
*''Road House'' (toanielstik), in toanielstik fan Walter C. Hackett út 1932
Igor Malkov

**Igor Aleksejevitsj Malkov** (Pervo-oeralsk, 9 febrewaris 1965) wie in Russysk reedrider, dy't útkaam foar de Sovjet-Uny.  

Hy die trije kear mei oan it Wrâldkampioenskip allround, twa kear oan it Europeesk kampioenskip en hat yn 1984 meidien oan de Olympyske Winterspullen, Malkov waard by dizze Spullen Olympysk kampioen op de 10 kilometer, en behelle in sulveren medalje op de 5 kilometer.

## Persoanlike rekôrs

## Resultaten
Bjørg Eva Jensen

**Bjørg Eva Jensen** (Larvik, 15 febrewaris 1960) is in earder Noarsk reedrydster. 

Sy die acht kear mei oan it Wrâldkampioenskip allround, fiif kear oan it Wrâldkampioenskip sprint, en it Europeesk kampioenskip en twa kear oan de Olympyske Winterspullen (yn 1980 en 1984). Sy waard by dizze kampioenskippen ien kear Olympysk kampioene. Sy waard ek acht kear Noarsk allround en fjouwer kear Noarsk sprint kampioene. Yn 1988 stopte Jensen mei reedriden op heech nivo. 

## Persoanlike rekôrs

## Resultaten
Utsmiter

*útsmiter (berop), in portier anneks befeiligingsman fan in útgeansgelegenheid
*útsmiter (iten), in stik bôle belein mei ham en dêr in bakt aai op, faak mei augurken derby
*útsmiter (muzyk), in lêste muzykstik fan in konsert, meastal wat fleurichs
*útsmiter (tekst), de lêste sin fan in taspraak of skreaune tekst, bedoeld as grapke of om ta neitinken te stimmen of beide
Evgeny Kûlikov

**Evgeny Nikolajevitsj Kûlikov** (Sverdlovsk, 25 maaie 1950) is in earder Russysk reedrider dy't útkaam foar de Sovjet-Uny. 

Hy die seis kear mei oan it Wrâldkampioenskip sprint en twa kear oan de Olympyske Winterspullen (yn 1976 en 1980). By dizze kampioenskippen waard Kûlikov ien kear Olympysk kampioen op de 500 meter. Kûlikov waard ek twa kear sprintkampioen fan de Sovjet-Uny. 

## Persoanlike rekôrs

## Resultaten
Tatjana Averina

**Tatjana Borisovna Averina** (Gorki, 25 juny 1950 - Moskou, 22 augustus 2001) wie in Russysk reedrydster, dy't útkaam foar de Sovjet-Uny. 

Sy die sân kear mei oan it Wrâldkampioenskip allround, trije kear oant it Wrâldkampioenskip sprint en it Europeesk kampioenskip en twa kear oan de Olympyske Winterspullen (yn 1976 en 1980). Sy waard by dizze kampioenskippen ien kear wrâldkampioen allround, en twa kear Olympysk kampioen. Sy waard ek ien kear allround kampioene en trije kear sprint kampioene fan de Sovjet-Uny. Tatjana Averina ferstoar op 22 augustus 2001, yn 'e âldens fan 51 jier. 

## Persoanlike rekôrs

## Resultaten
Peter Mueller

**Peter Alan Mueller** (Madison, 27 july 1954) is in Amerikaansk reedrydtrainer en earder reedrider. 

Hy die ien kear mei oan it Wrâldkampioenskip allround, sân kear oan it Wrâldkampioenskip sprint en twa kear oan de Olympyske Winterspullen (yn 1976 en 1980). Hy waard by dizze kampioenskippen ien kear Olympysk kampioen. Nei de spullen fan 1980 hold Mueller op mei it reedriden op heech nivo. 

Nei syn aktive karriêre as reedrider waard Mueller reedrydtrainer. Hy waard ûnder mear trainer yn Eastenryk, Dútslân, Frankryk, de Feriene Steaten, Nederlân en Noarwegen. Peter Mueller stiet bekend om syn "*Mueller effect*"; in soad reedriders boeke ûnder syn lieding faak in grutte progresje dy't lykwols nei 1 à 2 seizoenen útwurke is. Hy leit as trainer de klam op motivaasje en in hege trainingsyntinsiteit en driuwt reedriders yn trainingen faak oant oer it rântsje wêrtroch't in protte fan syn riders oertraind rekke binne.

Mueller is trije kear boaske syn earste houlik wie yn 1977 mei de Amerikaanske reedrydster Leah Poulos. Dernei boaske hy yn 2001 mei de Nederlânske reedrydster Marianne Timmer, dat houlik rûn yn 2003 alwer op 'e non, yn 2014 boaske Mueller mei de Noarske sjoernaliste Hanne Skjellum.

## Persoanlike rekôrs

## Resultaten
Gemeenteplysje

De **Gemeenteplysje** (Nederlânsk en offisjeel: *Gemeentepolitie*) is in eardere plysjetsjinst (of eins in kategory ûnderskate plysjetsjinsten) yn Nederlân. De Gemeenteplysje bestie yn 'e twadde helte fan 'e tweintichste iuw njonken de Ryksplysje.  

## Skiednis
De Gemeenteplysje waard oprjochte yn 1945. Eltse gemeente mei mear as 25.000 ynwenners krige doe syn eigen plysjekorps. Yn gemeenten mei minder ynwenners wie de Ryksplysje ferantwurdlik foar de hanthavening fan wet en oarder. In útsûndering wie de gemeente Baarn, dy't minder as 25.000 ynwenners hie, mar dêr't dochs in eigen plysjekorps oprjochte waard yn ferbân mei de oanwêzigens yn dy gemeente fan 'e residinsje fan it Keninklik Hûs op Paleis Soestdijk. Yn 1993 gie de Gemeenteplysje yn 'e mande mei de Ryksplysje op yn 'e Regiokorpsen, dy't yn 2013 op har beurt opgiene yn 'e Nasjonale Plysje.

## Oanstjoering
De boargemaster fan 'e oangeande gemeente wie tagelyk it haad fan 'e Gemeenteplysje dêre en as sadanich ferantwurdlik foar it bewâld dêroer. De gemeenteried koe yn 'e riedsgearkomsten de boargemaster freegje om 'e plysje mear omtinken skinke te litten oan beskate saken. De boargemaster droech ferantwurdlikheid foar de iepenbiere oarder, wylst de ofsier fan justysje ferantwurdlik wie foar de strafrjochtlike aspekten. It belied fan 'e Gemeenteplysje waard bepaald yn it saneamde 'tripartite oerlis' tusken boargemaster, ofsier fan justysje en (haad)kommissaris, dat ek wol oantsjut waard as "de trijehoek".

## Rangen
It rangestelsel fan 'e Gemeenteplysje wie sa (fan leech nei heech):

) De rang fan adjudant kaam by de opheffing fan 'e Gemeenteplysje yn 1993 te ferfallen; alle adjudanten waarden doe automatysk befoardere ta ynspekteur.
Galina Stepanskaja

**Galina Andrejevna Stepanskaja** (Leningrad, 27 jannewaris 1949) is in earder Russysk reedrydster dy't útkaam foar de Sovjet-Uny. 

Sy die sân kear mei oan it Wrâldkampioenskip allround, en hat yn 1976 meidien oan de Olympyske Winterspullen, dêr't se Olympysk kampioene waard op de 1500 meter. Stepanskaja behelle twa kear in sulveren medalje op it wrâldkampioenskip allround. Sy waard ek twa kear allround kampioene fan de Sovjet-Uny.

## Persoanlike rekôrs

## Resultaten
Erhard Keller

**Erhard Keller** (Günzburg, 24 desimber 1944) is in earder Dútsk  reedrider. Wilens syn karriêre kaam er út foar it doetiidske West-Dútslân.

Hy die fjouwer kear mei oan it Wrâldkampioenskip allround, twa kear oan it Europeesk kampioenskip allround, it Wrâldkampioenskip sprint, en twa kear oan de Olympyske Winterspullen (yn 1968 en 1972). Hy waard by dizze kampioenskippen twa kear Olympysk kampioen en ien kear wrâldkampioen sprint. Nei de spullen fan 1972 hold Keller op mei it reedriden op heech nivo. 

## Persoanlike rekôrs

## Resultaten
Elysium

It **Elysium**, ek bekend as de **Elysyske Fjilden** (Aldgryksk: Ἠλύσιον πεδίον, *Ēlýsion pedíon*), is in foarm fan it hjirneimels yn 'e Grykske mytology, dy't letter grutte ynfloed útoefene hat op 'e foarstelling fan 'e kristlike himel. It idee fan it Elysium ûntjoech him troch de tiid hinne en it leauwe deryn waard aktyf oanfitere troch beskate religieuze streamings en sekten. Ek ferskate dichters en filosofen makken foar harren wurken tankber gebrûk fan it Elysium, ûnder wa Homearus en Hesiodus. 

Yn 'e foarstelling fan it hjirneimels yn 'e kontekst fan 'e Grykske mytology stie it Elysium los fan Hades, de ûnderwrâld dy't it domein fan 'e god Hades wie. Dat plak waard foarsteld as in soarte fan hel, wylst it Elysium mear in soarte fan himel wie. Oarspronklik koene dêr inkeld helden yngean, en stjerlingen dy't besibbe wiene oan 'e goaden. Letter feroare de foarstelling ta in plak dêr't alle rjochtfeardigen tagong hiene, en teffens dyjingen dy't dêrta troch de goaden útornearre waarden. Yn it Elysium hiene dyselden in nij en lokkich bestean dat ivich duorre, wêrby't se sûnder ein dwaan koene wat harren yn it libben it measte geniet skonken hie.

Neffens Homearus leine de Elysyske Fjilden by de stream Okeanos, oan 'e westlike râne fan 'e Ierde, dy't doedestiden noch as in platte skiif foarsteld waard. Yn 'e tiid fan 'e dichter Hesiodus stie it Elysium ek wol bekend as de "Fortúnlike Eilannen" of de "Eilannen fan 'e Seingen". Dy soene lein hawwe yn 'e westlike oseaan, oan 'e ein fan 'e Ierde. De Tebaanske dichter Pindarus brocht de Fortúnlike Eilannen yn syn wurk werom ta ien inkeld eilân, dat oerdutsen wie troch fan beammen beskade tunen en parken, dêr't de bewenners har oerjoegen oan sportive en muzikale tiidferdriuwen. Wa't oer it Elysium regearret, ferskilt fan skriuwer ta skriuwer. Pindarus en Hesiodus neame Kronos as hearsker, wylst Homearus yn syn *[[Odyssee]]* fernijt dat it ûnder it bewâld stiet fan 'e blûnhierrige Radamantus

## Sjoch ek
*Hades (ûnderwrâld)
Sten Stensen

**Sten Einar Stensen** (Drammen, 18 desimber 1947) is in earder Noarsk reedrider. 

Hy die njoggen kear mei oan it Wrâldkampioenskip, en it Europeesk kampioenskip allround en twa kear oan de Olympyske Winterspullen (yn 1972 en 1976). Hy waard by dizze kampioenskippen ien kear wrâldkampioen, ien kear Europeesk kampioen en ien kear Olympysk kampioen. Hy waard ek twa kear Noarsk allround kampioen. Yn 1978 hold Stensen op mei reedriden op heech nivo. 

## Persoanlike rekôrs

## Resultaten
Piet Kleine

**Piet Kleine** (Hollandscheveld, 17 septimber 1951) is in earder Nederlânsk reedrider. 

Hy die njoggen kear mei oan it Wrâldkampioenskip, en it Europeesk kampioenskip allround en twa kear oan de Olympyske Winterspullen (yn 1976 en 1980). Hy waard by dizze kampioenskippen ien kear wrâldkampioen, en Europeesk kampioen allround en ien kear Olympysk kampioen. Hy waard ek ien kear Nederlânsk allround kampioen. 

Yn 1981 stopte Kleine mei Langebaanriden, yn 1986 stie er foar it earst oan de start fan in grutte Maratonwedstriid. Yn 1990 waard Piet Nederlânsk kampioen Maratonriden op Keunstiis. Yn 1997 ried er as wedstriidrider de Alvestêdetocht fan 1997 út, Piet Kleine waard eins fiifde mar om't er yn Hylpen, de stimpelpost foarby riid, krige er gjin âlvestêdekrúske en kaam er net yn de útslach te stean. Dêr makke Kleine sa'n opskuor om, dat úteinlik besletten waard him dan dochs mar in Alvestêdekrúske ta te stjoeren. Dat kaam lykwols mei kearende post werom, want Kleine wie doe sa lulk dat er it net mear hawwe woe. De stimpelkaart fan Kleine is te sjen yn it Reedridersmuseum yn Hylpen. Yn 2001 hold Kleine op mei reedriden op heech nivo.

## Persoanlike rekôrs

## Resultaten
Anne Henning

**Anne Elizabeth Henning** (Raleigh, 6 septimber 1955) is in earder Amerikaansk reedrydster. 

Sy die ien kear mei oan it Wrâldkampioenskip allround, twa kear oan it Wrâldkampioenskip sprint en hat yn 1972 meidien oan de Olympyske Winterspullen. dêr't se Olympysk kampioene waard op de 500 meter, nei't se yn 1971 ek al ris in sulveren medalje wûn hie op it Wrâldkampioenskip sprint. Nei de spullen fan 1972 hold Henning 16 jier âld al op mei it reedriden op heech nivo, om te studearjen en gie letter oan it wurk as dosinte. 

## Persoanlike rekôrs

## Resultaten
Elysium (betsjuttingsside)

"**Elysium**" hat yn de Wikipedy ferskate betsjuttings:

*it Elysium (ek bekend as de Elysyske Fjilden), in foarm fan 'e ûnderwrâld yn 'e Grykske mytology

## Films
*''Elysium'' (film), in Amerikaanske film út 2013

## Gebouwen
*Elysium (wolkekliuwer), in foarstelde wolkekliuwer yn Melbourne (Austraalje)
*Elysium Arena, in sportstadion yn Cleveland (Ohio)

## Muzyk
### Bands
*Elysium (band), in Poalske death metal-band

### Albums
*''Elysium'' (album fan The Velvet Teen), in album fan The Velvet Teen út 2004
*''Elysium'' (album fan Stratovarius), in album fan Stratovarius út 2011
*''Elysium'' (album fan de Pet Shop Boys), in album fan 'e Pet Shop Boys út 2012

### Lieten
*''Elysium'' (liet fan Franz Schubert), in liet fan Franz Schubert op in gedicht fan Friedrich von Schiller
*''Elysium'' (liet fan Portishead), in liet fan Portishead út 1997
*''Elysium'' (liet fan Scott Brown), in liet fan Scott Brown út 1999
***[[Elysium (I Go Crazy)]]*, in remixferzje fan Ultrabeat út 2006
*''Elysium'' (liet fan Madness), in liet fan Madness út 1999
*''Elysium'' (liet fan Mary Chapin Carpenter), in liet fan Mary Chapin Carpenter út 2004
*''Elysium'' (liet fan 36 Crazyfists), in liet fan 36 Crazyfists út 2006
*''Elysium'' (liet fan Chelsea Grin), in liet fan Chelsea Grin út 2010

## Plakken
*Elysium (fulkanyske provinsje), in krite op 'e planeet Mars
*Elysium Mons, in fulkaan op 'e planeet Mars
*Elysium Planitia, in flakte op 'e planeet Mars
*Elysiumfjouwerhoek, in gebiet op 'e planeet Mars dat yn kaart brocht is op in kaart fan 'e United States Geological Survey
Wannel

De **Wannel** is in brêge yn de binnenstêd fan Snits. Hannel en Wannel binne twa brêgen yn Snits, twa oerkrusings fan de Snitser Stedsgrêft, beide op plakke dêr't yn it ferline ek krusings wienen. Foar Wannel, is dat de krusing mei de (binnen)haven - de Havenstrjitte en de Havensydstrjitte. It metalen brechje mei hout is begjin 21e ieu oanlein, mei de namme-fêststeling op 8 maart 2016.
Dianne Holum

**Dianne Mary Holum** (Chicago, 19 maaie 1951) is in earder Amerikaansk reedrydster en reedrydtrainster. Holum is de mem fan earder reedrydster Kirstin Holum. 

Sy die sân kear mei oan it Wrâldkampioenskip allround, trije kear oan it Wrâldkampioenskip sprint en twa kear oan de Olympyske Winterspullen (yn 1968 en 1972). Sy waard by dizze kampioenskippen ien kear Olympysk kampioene. Nei de spullen fan 1972 hold Holum op mei it reedriden op heech nivo, en waard reedrydtrainster. Holum wie ûnder oaren trainster fan Eric Heiden, dy't yn 1980 fiiffâldich Olympysk Kampioen waard.

## Persoanlike rekôrs

## Resultaten
Ljûdmila Titova

**Ljûdmila Jevgenjevna Titova** (Tsjita, 26 maart 1946) is in earder Russysk reedrydster, dy't útkaam foar de Sovjet-Uny. Titova wie yn 1970 de earste winner fan it Wrâldkampioenskip sprint foar froulju.

Sy die seis kear mei oan it Wrâldkampioenskip allround, fjouwer kear oan it Wrâldkampioenskip sprint, trije kear oan it Europeesk kampioenskip allround en trije kear oan de Olympyske Winterspullen (yn 1968, 1972 en 1976). Sy waard by dizze kampioenskippen ien kear wrâldkampioen sprint en ien kear Olympysk kampioene. Nei de spullen fan 1976 hold Titova op mei it reedriden op heech nivo.

## Persoanlike rekôrs

## Resultaten
Kaija Mustonen

**Kaija Marja Mustonen** (Helsinki, 4 augustus 1941) is in earder Finsk reedrydster. 

Hy die tsien kear mei oan it Wrâldkampioenskip allround, en twa kear oan de Olympyske Winterspullen (yn 1964 en 1968). Sy waard by dizze kampioenskippen ien kear Olympysk kampioene. Sy waard ek sân kear Finsk allround kampioene. Nei de spullen fan 1968 hold Mustonen op mei it reedriden op heech nivo.

## Persoanlike rekôrs

## Resultaten
Basic Instinct (betsjuttingsside)

"**Basic Instinct**" hat yn de Wikipedy ferskate betsjuttings:

**[[Basic Instinct]]*, in Amerikaansk-Britsk-Frânske film út 1992 ûnder rezjy fan Paul Verhoeven
*''Basic Instinct'' (soundtrack), it soundtrackalbum fan 'e film út 1992
**[[Basic Instinct 2]]*, in Amerikaanske film út 2006, in ferfolch op 'e film út 1992
*''Basic Instinct'' (album fan Ciara), in album fan Ciara út 2010
**[[Basic Instinct (U Got Me)]]*, in liet fan Ciara út 2010
Monika Pflug

**Monika Pflug** (München, 1 maart 1954) is in earder Dútsk reedrydster. Wilens har karriêre kaam sy út foar it doetiidske West-Dútslân. Sy is ek wol bekend ûnder har troude nammen *Monika Holzner* en *Monika Gawenus*. 

Sy die fiif kear mei oan it Wrâldkampioenskip allround, fyftjin kear oan it Wrâldkampioenskip Sprint, seis kear stie sy oan de start by it Europeesk kampioenskip en fiif kear die sy mei oan de Olympyske Winterspullen (yn 1972, 1976, 1980, 1984 en 1988). Sy waard by dizze kampioenskippen ien kear wrâldkampioene sprint en ien kear Olympyske kampioen op de 1000 meter. Nei de spullen fan 1988 hold Pflug op mei it reedriden op heech nivo.

## Persoanlike rekôrs

## Resultaten
Ans Schut

**Johanna (Ans) Boekema-Schut** (Apeldoarn, 26 novimber 1944 - 7 novimber 2025) wie in Nederlânsk reedrydster. 

Sy die fjouwer kear mei oan it Wrâldkampioenskip allround, ien kear oan it Wrâldkampioenskip sprint, twa kear oan it Europeesk kampioenskip en hat yn 1968 meidien oan de Olympyske Winterspullen, dêr't se Olympysk kampioene waard op de 3 kilometer. Schut behelle ien kear in sulveren en in brûnzen medalje op it wrâldkampioenskip allround yn 1970 behelle sy ek in brûnzen medalje op it earste Europeeske kampioenskip allround foar froulju. Yn 1971 hold Schut op mei reedriden op heech nivo. Itselde jier is Schut boaske mei kranteútjouwer Jacques Boekema, it pear hat trije bêrn.

Ans Schut ferstoar op 7 novimber 2025, yn 'e âldens fan 80 jier. 

## Persoanlike rekôrs

## Resultaten
Fred Anton Maier

**Fred Anton Maier** (Nøtterøy, 15 desimber 1938 - Nøtterøy, 9 juny 2015) wie in Noarsk reedrider. 

Hy die tsien kear mei oan it Wrâldkampioenskip allround, acht kear oan it Europeesk kampioenskip en twa kear oan de Olympyske Winterspullen (yn 1964 en 1968). Hy waard by dizze kampioenskippen ien kear wrâldkampioen en Europeesk kampioen allround en ien kear Olympysk kampioen. Hy waard ek ien kear Noarsk allround kampioen. Yn 1969 hold Maier op mei reedriden op heech nivo, en waard sportynstrukteur by it Noarske seemanssintrum yn de Rotterdamske haven en wenne derom mei syn húshâlding in oantal jier yn Nederlân. Fred Anton Maier ferstoar op 9 juny 2015, yn 'e âldens fan 76 jier, oan de gefolgen fan kanker. 

## Persoanlike rekôrs

## Resultaten
Johnny Höglin

**Hans Johnny Höglin** (Nykroppa, 26 febrewaris 1943) is in earder Sweedsk reedrider. 

Hy die acht kear mei oan it Wrâldkampioenskip allround, ien kear stie er oan de start fan it Wrâldkampioenskip sprint, fjouwer kear die er mei oan it Europeesk kampioenskip en twa kear oan de Olympyske Winterspullen (yn 1968 en 1972). Hy behelle by dizze kampioenskippen ien kear in ynternasjonale medalje, dat wie op de 10 kilometer fan de 1968 yn Grenoble dêr't er ferrassend 0,3 seconden rapper wie as de grutste favoryt foar de oerwinning, Fred Anton Maier út Noarwegen. Hy waard yn itselde jier ek Sweedsk allround kampioen. Yn 1974 hold Höglin op mei reedriden op heech nivo.

## Persoanlike rekôrs

## Resultaten
Eroatyske film

De **eroatyske film** is in sjenre fan films dat karakterisearre wurdt troch ferhaallinen dy't in eroatyske kwaliteit hawwe en dêrom seksuele opwining oproppe by de sjogger (of alteast bedoeld binne om dat te dwaan). It kin ek gean om in filosofyske beskôging oer de estetyk fan seksuele langstme, sensualiteit en romantyske leafde. Hoewol't sênes wêryn't seks plakfynt yn films fan in protte sjenres foarkomme, wurdt de seks yn eroatyske films iepentliker (en faak bleater) yn byld brocht en spilet it ek in wichtiger rol. Der bestiet in dúdlik ûnderskie tusken de eroatyske film en hurde pornografy, mei't de seks yn eroatyske films simulearre is (inkele kontroversjele útsûnderings lykas *[[Last Tango in Paris]]* bûten beskôging litten). De eroatyske film ûnderskiedt him fan sêfte pornografy, wêrby't de seks ek neibeard wurdt, trochdat de plot net allinne mar om seks draait en trochdat de cast net út pornoakteurs bestiet mar út filmakteurs, dy't gauris al ferneamd binne.

Inkele foarbylden fan eroatyske films binne: *[[Turks Fruit (film)|Turks Fruit]]* (1973) mei Rutger Hauer en Monique van de Ven; *[[9½ Weeks]]* (1986) mei Kim Basinger en Mickey Rourke; *[[Basic Instinct]]* (1992) mei Michael Douglas en Sharon Stone; *[[Color of Night]]* (1994) mei Bruce Willis en Jane March; *[[Wild Things (film)|Wild Things]]* (1998) mei Neve Campbell, Denise Richards, Matt Dillon en Kevin Bacon; *[[Eyes Wide Shut]]* (1999) mei Tom Cruise en Nicole Kidman; *[[Fifty Shades of Grey (film)|Fifty Shades of Grey]]* (2015) mei Dakota Johnson en Jamie Dornan; en *[[Knock Knock (film út 2015)|Knock Knock]]* (2015) mei Keanu Reeves, Ana de Armas en Lorenza Izzo.
Richard McDermott

**Richard Terrance McDermott** ek bekend as **Terry McDermott** (Essexville, Michigan, 20 septimber 1940 - 20 maaie 2023) wie in Amerikaansk reedrider. 

De iennige ynternasjonale kampioenskippen dêr't McDermott oan dielnaam wiene de Olympyske Winterspullen yn 1960, 1964 en 1968 dêr't er allinne op de 500 meter útkaam. Op de Winterspullen fan 1960 yn Squaw Valley waard er sânde. By de Winterspullen fan 1964 yn Innsbruck waard er tige ferrassend olympysk kampioen troch favoryt de Rus Jevgeni Grisjin mei 0,5 sekonden te ferslaan, en hold Grisjin dêrmei ôf fan syn tredde titel op de 500 meter. Op de Winterspullen fan 1968 yn Grenoble wûn hy de sulveren medalje troch, tegearre mei de Noar Magne Thomassen, 0,2 sekonden efter de Dútser Erhard Keller te einigjen. Op dizze spullen wie er de Amerikaanske flaggedrager. By de Olympyske Winterspullen 1980 yn Lake Placid wie McDermott aktyf as sjuerylid, en lei er út namme fan alle sjueryleden by de iepening de olympyske eed ôf.
Richard McDermott ferstoar op 20 maaie 2023, yn 'e aldens fan 82 jier. 

## Persoanlike rekôrs
Ants Antson

**Ants Arturovitsj Antson** (Tallinn, 11 novimber 1938 - Haapsalu, 31 oktober 2015) wie in reedrider út Estlân, dy't útkaam foar de Sovjet-Uny.

Hy die fjouwer kear mei oan it Wrâldkampioenskip allround, fiif kear oan it Europeesk kampioenskip en twa kear oan de Olympyske Winterspullen (yn 1964 en 1968). Hy waard by dizze kampioenskippen ien kear Europeesk kampioen allround en ien kear Olympysk kampioen op de 1500 meter. Hy waard ek ien kear allround kampioen fan de Sovjet-Uny. Nei de spullen fan 1968 hold Antson op mei it reedriden op heech nivo. Ants Antson ferstoar op 31 oktober 2015, yn 'e âldens fan 76 jier. 

## Persoanlike rekôrs

## Resultaten
Jazmin Chaudhry

**Jazmin Chaudhry**, better bekend as **Jazmin** (15 maaie 1985), is in rêstend Amerikaansk neakenmodel en pornografysk aktrise fan Bangladesh komôf. Sy wie aktyf tusken 2004 en 2008 en spile yn 66 films, en waard ien fan de earste aktrises fan Bangladeshi komôf mei ynternasjonale bekendheid yn de folwoeksen‑entertainmentyndustry. Ek bekend ûnder de artystenammen Sudha, Jazmine en Jasmine, wurdt se benammen werkenne foar har haadrol yn Bangladesh Booty, beskôge as de earste folwoeksenfilm mei Bangladeshi kulturele eleminten dy’t ynternasjonaal útbrocht waard. Sy is troud mei Arko Ruh, in Yndiaansk‑Amerikaanske akteur, filmmakker, skriuwer en ûndernimmer.  

## Keppelings om utens
*  Jazmin op ''FreeOnes''
*  Jazmin yn 'e ''Internet Movie Database''
*  Jazmin yn 'e ''Internet Adult Film Database''
*  Jazmin yn 'e ''Adult Film Database''
Jonny Nilsson

**Erling Martin (Jonny) Nilsson** (Filipstad, 9 febrewaris 1943 - Hindås, 22 juny 2022) wie in Sweedsk reedrider. 

Hy die sân kear mei oan it Wrâldkampioenskip allround, en it Europeesk kampioenskip allround en twa kear oan de Olympyske Winterspullen (yn 1964 en 1968). Hy waard by dizze kampioenskippen ien kear wrâldkampioen en yn 1964 Olympysk kampioen op de 10 kilometer. Nei de spullen fan 1968 hold Nilson op mei it reedriden op heech nivo. Hy waard ek fjouwer kear Sweedsk allround kampioen. Yn 1962 wie Nilsson  de earste Sweedske reedrider dy 't de Oscar Mathisen-trofee yn ûntfangst nimme mocht. Jonny Nilsson ferstoar op 22 juny 2022, yn 'e âldens fan 79 jier oan de gefolgen fan Prostaatkanker. 

## Persoanlike rekôrs

## Resultaten
Beafeartstsjerke fan Wirzenborn

De **Beafeartstsjerke fan Wirzenborn** is in beafeartstsjerke yn Wirzenborn, in stedsdiel fan Montabaur, yn de Dútske dielsteat Rynlân-Palts. 

## Skiednis

Alhoewol't de beafeartskapel fan Wirzenborn foar it earst yn 1497 neamd waard, bestie de kapel yn dy tiid al langer. De beafearten waarden fanút Montabaur organisearre en mooglik nei de grutte stedsbrân yn it jier 1491 útein set. Tusken 1498 oant 1510 waard de hjoeddeiske tsjerke boud. De datearing fan it genedebyld yn de tsjerke wurdt fanwegen de foarm rûsd op it jier 1380, mar it kaam pas yn 1600 nei Wirzenborn en it byldsje hearde oarspronklik nei alle gedachten yn in benediktynsk kleaster yn it Westerwald.        

Yn de 18e iuw waarden oan it âlde beafeartspaad fan Monatabaur nei Wirzenborn in krúswei oprjochte mei fyftjin staasjes. De krúswei bestiet noch, mar is foar in part fernijd.  

Under aartsbiskop Clemens Wenzeslaus fan Trier waarden yn 1784 alle prosesjes fan langer as in oere te gean ferbean. Dat betsjutte doe ek it ein fan de beafeart nei Wirzenborn. Pas yn 1890 nei de Kulturkampf en letter nei 1945 waarden der wer beafearten organisearre. 

De beafearttsjerke falt ûnder de parochy St. Peter in Ketten (Montabaur).
Wirzenborn

**Wirzenborn** (lokaal *Weazeborn*) is stedsdiel en in Ortsbezirk fan Montabaur yn de Westerwaldkreis yn de Dútske dielsteat Rynlân-Palts. Oant 1972 wie Wirzenborn in selsstannige gemeente yn de doetiidske Unterwesterwaldkreis.

## Geografy
Wirzenborn leit yn it noardlike diel Westerwâldske diel fan it Natoerpark Nassau yn it Gelbachtal, likernôch 3 kilometer eastlik fan de binnenstêd fan Montabaur. Under it doarpsgebiet hearre ek de oan de rjochter kant fan de Gelbach lizzende delsettings Grubenhaus en Wirzenbornermühle.

## It besjen wurdich
* Beafeartstsjerke fan Wirzenborn.
* De krúswei út de 18e iuw (foar in part fernijd).
* inkelde 17e en 18e iuwske fakwurkhûzen.
Jevgeny Grisjin

**Jevgeny Romanovitsj Grisjin** (Toela, 23 maart 1931 - Moskou, 9 july 2005) wie in Russysk reedrider dy't útkaam foar de Sovjet-Uny. 

Hy die acht kear mei oan it Wrâldkampioenskip allround, seis kear oan it Europeesk kampioenskip allround en fjouwer kear oan de Olympyske Winterspullen (yn 1956, 1960, 1964 en 1968). Grisjin waard sawol yn 1956 as 1960 olympysk kampioen op de 500 en de 1500 meter. Beide kearen moast er it earste plak op de 1500 meter diele; yn 1956 mei syn lângenoat Joeri Michajlov (2.08,6) en yn 1960 mei de Noar Roald Aas (2.10,4). Ek by de Winterspullen fan 1964 like it derop dat er olympysk kampioen wurde soe op de 500 meter, mar Grisjin waard ûnferwachts ferslein troch de ûnbekende Amerikaan Richard McDermott. Jevgeny Grisjin ferstoar op 9 july 2005, yn 'e âldens fan 74 jier.

## Persoanlike rekôrs

## Resultaten
Helga Haase

**Helga Haase** berne as **Helga Obschernitzki** (Danzing-Schidlitz, 9 juny 1934 - Berlyn, 16 juny 1989) wie in East-Dútsk reedrydster. 

Sy die acht kear mei oan it Wrâldkampioenskip allround, en twa kear oan de Olympyske Winterspullen (yn 1960 en 1964). Se waard de earste froulike olympysk kampioene reedriden. Yn 1960 stie it reedriden foar it earst foar froulju op it programma by de Winterspullen, dy't hâlden waarden yn Squaw Valley. De earste ôfstân foar de froulju wie de 500 meter, dy't in proai waard foar de East-Dútske Haase. Op de 1000 meter heakke se der noch in sulveren medalje oan ta. By har twadde dielname oan de Winterspullen yn 1964 wie it fjirde plak op de 1000 meter har bêste resultaat. Sy waard ek tsien kear East-Dútsk allround kampioen. Yn 1984 gie Haase wurksum as boekhâldster by de Volkspolizei mei pensjoen fanwegen tanimmende lichaamlike beheiningen. 

Helga Haase ferstoar op 16 juny 1989, yn 'e âldens fan 55 jier. 

## Persoanlike rekôrs

## Resultaten
Klara Gûseva

**Klara Ivanovna Gûseva-Nesterova** (Pitjersk, 8 maart 1937 - Moskou, 12 maaie 2019) wie in Russysk reedrydster dy't útkaam foar de Sovjet-Uny. 

Sy die twa kear mei oan it Wrâldkampioenskip allround, en twa kear oan de Olympyske Winterspullen (yn 1960 en 1964). Gûseva debutearre mei 22 jier by it WK allround fan 1960 yn it Sweedske Östersund mei in fyftjinde plak. Trije wiken letter waard Gûseva op de Olympyske Winterspullen yn Squaw Valley de earste olympysk kampioene op de 1000 meter. By it WK allround fan 1961 yn Tønsberg waard se fiifde. By de Olympyske Winterspelen fan 1964, yntusken troud en as Klara Nesterova útkommend, yn Innsbruck bedarre se krekt njonken it poadium op de 3 kilometer. Klara Gûseva ferstoar op 12 maaie 2019, yn 'e âldens fan 82 jier ta gefolch fan in slim auto ûngelok. 

## Persoanlike rekôrs

## Resultaten
Roald Aas

**Roald Edgard Aas** (Oslo, 25 maart 1928 - Oslo, 18 febrewaris 2012) wie in Noarsk reedrider. 

Hy die njoggen kear mei oan it Wrâldkampioenskip allround, tsien kear oan it Europeesk kampioenskip en trije kear oan de Olympyske Winterspullen (yn 1952, 1956 en 1960). Yn 1960 waard er Olympysk kampioen op de 1500 meter mar moast er it earste plak al diele mei de Rus Evgeny Grisjin (2.10,4). Yn 1952 wûn Aas op de 1500 meter de brûnzen medalje. Ek wûn er twa kear brûns op it Europeesk kampioenskip allround en ien kear by it WK allround fan 1958. Hy waard ek ien kear Noarsk allround kampioen.  Yn 2015 hold Aas op mei reedriden op heech nivo, nei syn aktive karriêre as reedrider waard Aas reedrydtrainer yn Oslo. Roald Aas ferstoar op 18 febrewaris 2012, yn 'e aldens fan 83 jier. 

## Persoanlike rekôrs

## Resultaten
Viktor Kositsjkin

**Viktor Ivanovitsj Kositsjkin** (Mosjki, 25 febrewaris 1938 - Moskou, 30 maart 2012) wie in Russysk reedrider dy't útkaam foar de Sovjet-Uny

Hy die acht kear mei oan it Wrâldkampioenskip allround, fiif kear oan it Europeesk kampioenskip allround en twa kear oan de Olympyske Winterspullen (yn 1960 en 1964). Hy waard by dizze kampioenskippen ien kear wrâldkampioen en Europeesk kampioen allround en ien kear Olympysk kampioen yn 1960 op de 5 kilometer. Viktor Kositsjkin ferstoar op 30 maart 2012, yn 'e âldens fan 74 jier. 

## Persoanlike rekôrs

## Resultaten
Saar (rivier)

De **Saar** (Frânsk: *Sarre*, Dútsk: *Saar*) is in rivier yn Frankryk en Dútslân en mei 235 kilometer de langste sydrivier fan de Mûzel. 

## Rin

De Saar ûntstiet yn de Fogezen by de foet fan de Donon, dêr't de rin fan twa rivieren by inoar komme: de Reade Saar (*Sarre rouge*) en de Wite Saar (*Sarre blanche*). Dan streamt de Saar ynearsten sa'n 121 kilometer troch de Frânske regio Grand Est. Tusken Saargemünd en Saarbrücken-Güdinge foarmet de Saar in 11 kilometer lange Dútsk-Frânske lânsgrins. Dêrnei rint de Saar 68 kilometer troch it nei de rivier ferneamde Saarlân oant Saarhölzbach, dêr't de rivier fierder troch Rynlân-Palts streamt om by Konz rjochts fan de Mûzel út te mûnjen.   

Nei Sarreguemines (Frankryk) is de rivier te befarren. 

De belangrykste sydrivieren binne de Bièvre, de Albe, de Blies, de Prims en de Nied; dy lêste ûnstiet út de gearrin fan de Nied Française en de Nied Allemande, de Frânske en de Dútske Nied, alhoewol't de rivieren hjoeddedei alletwa yn Frankryk lizze. 

Fierder de stream ôf bringt de Saar in skieding oan tusken de Saargau op de lofter kant en de Hunsrück oan de rjochter kant. It lêste stik fan de Saar makket diel út fan in wichtich wynbougebiet. 

### Boarnen
De Reade Saar (Frânsk: *Sarre rouge*; Dútsk: *Rote Saar*) en de Wite Saar (Frânk: *Sarre blanche*, Dútsk: *Weiße Saar*) foarmje de boarnen fan de Saar. Hja ûntspringe oan de Donon yn de Fogezen, himelsbreed minder as 1 km fan inoar ôf. Nei in lingte fan 26 km komme de twa rivierkes by Hermelange op in hichte fan 252 meter by inoar.  

#### Reade Saar
De Reade Saar is in 26,8 kilometer lange rjochter en súdeastlike boarnerivier fan de Saar. De boarne fan de Reade Saar leit oan de D44 tichteby in earder Dútsk soldatetsjerkhôf op in hichte fan 785 meter.    

#### Wite Saar
De Wite Saar is de 26,6 lange súdlike, linker boarne fan de Saar. De boarne fan de Wite Saar leit by de D993 fan Cirey nei Grandfontaine op in hichte fan likernôch 710 meter. In ferwizingsboerd wiist nei de dreech tagonklike boarne.
Boris Sjilkov

**Boris Arsenevitsj Sjilkov** (Archangelsk, 28 juny 1927 - Sint-Petersburch, 27 juny 2015) wie in Russysk reedrider dy't útkaam foar de Sovjet-Uny.

Hy die seis kear mei oan it Wrâldkampioenskip allround, fiif kear oan it Europeesk kampioenskip en hat yn 1956 meidien oan de Olympyske Winterspullen, dêr't hy Olympysk kampioen waard op de 5 kilometer. Sjilkov waard yn 1954 wrâldkampioens allround en Europeesk kampioen allround. Hy waard ek trije kear allround kampioen fan de Sovjet-Uny. Yn 1961 hold Sjilkov op mei reedriden op heech nivo. Boris Sjilkov ferstoar op 27 juny 2015, yn 'e âldens fan 88 jier.

## Persoanlike rekôrs

## Resultaten
Sigge Ericsson

**John Sigvard (Sigge) Ericsson** (Alanäset, 17 july 1930 - 2 novimber 2019) wie in Sweedsk reedrider. 

Hy die seis kear mei oan it Wrâldkampioenskip allround, fjouwer kear oan it Europeesk kampioenskip en twa kear oan de Olympyske Winterspullen (yn 1952 en 1956). Ericsson waard yn 1955 wrâldkampioen allround en Europeesk kampioen allround. Yn 1956 waard er Olympysk kampioen op de 10 kilometer. Yn Sweden waard fan 1932 oant en mei 1962 gjin allround kampioenskip holden, der wiene allinnich ôfstannen. By dizze nasjonale kampioenskippen behelle er meardere medaljes Sigge Ericsson ferstoar op 2 novimber 2019, yn 'e âldens fan 89 jier. 

## Persoanlike rekôrs

## Resultaten
Sverre Farstad

**Sverre Melvin Farstad** (Trondheim, 8 febrewaris 1920 - Oslo, 27 maart 1978) wie in Noarsk reedrider, sportsjoernalist en reedrydtrainer.
 
Hy die trije kear mei oan it Wrâldkampioenskip allround, fjouwer kear oan it Europeesk kampioenskip en hat yn 1948 meidien oan de Olympyske Winterspullen, dêr't hy Olympysk kampioen waard op de 1500 meter. Farstad waard yn 1949 Europeesk kampioen allround. Yn 1949 hold Farstad op mei reedriden op heech nivo. Nei syn aktive karriêre as reedrider waard Farstad sportsjoernalist en yn syn frije tiid wie er reedrydtrainer fan de Italjaanske reedriders. Sverre Farstad ferstoar op 27 maart 1978, yn 'e âldens fan 58 jier. 

## Persoanlike rekôrs

## Resultaten
Ken Henry

**Kenneth (Ken) Charles Henry** (Chicago, 7 jannewaris 1929 - Lake Bluff, Illinois, 1 maart 2009) wie in Amerikaansk reedrider en reedrydtrainer. 

Hy die fjouwer kear mei oan it Wrâldkampioenskip allround, ien kear die er ek mei oan it Europeesk kampioenskip en trije kear oan de Olympyske Winterspullen (yn 1948, 1952 en 1956). Yn 1952 waard hy Olympysk kampioen op de 500 meter. Nei syn aktive karriêre as reedrider waard Henry reedrydtrainer en yn 1960 mocht Ken Henry de Olympyske flam oanstekke by de Winterspullen fan Squaw Valley. Ken Henry ferstoar op 1 maart 2009, yn 'e âldens fan 80 jier. 

## Persoanlike rekôrs

## Resultaten
Reidar Liaklev

**Reidar Kristofer Liaklev** (Jaren, 15 july 1917 - Jaren, 1 maart 2006) wie in Noarsk reedrider. 

Liaklev syn karriêre dy't yn 1939 syn debút makke waard fersteurd troch de Twadde Wrâldkriich. Hy die fjouwer kear mei oan it Wrâldkampioenskip allround, trije kear oan it Europeesk kampioenskip en hat yn 1948 meidien oan de Olympyske Winterspullen, dêr't hy Olympysk kampioen waard op de 5 kilometer. Liaklev waard yn 1948 Europeesk kampioen allround, en waard yn 1949 Noarsk allround kampioen.Yn 1950 hold Liaklev op mei reedriden op heech nivo. Nei syn aktive karriêre as reedrider waard Liaklev reedrydtrainer en sportbestjoerder. Reidar Liaklev ferstoar op 1 maart 2006, yn 'e aldens fan 88 jier. 

## Persoanlike rekôrs

## Resultaten
Finn Helgesen

**Finn Helgesen** (Drammen, 25 april 1919 - Lørenskog, 3 septimber 2011) wie in Noarsk reedrider. 

Helgesen syn karriêre dy't yn 1939 syn debút makke waard fersteurd troch de Twadde Wrâldkriich. Helgesen die twa kear oan de Olympyske Winterspullen (yn 1948, 1952). Yn 1948 waard hy Olympysk kampioen op de 500 meter fjouwer jier letter waard er 5e op dizze ôfstân. Finn Helgesen ferstoar op 3 septimber 2011, yn 'e âldens fan 92 jier. 

## Persoanlike rekôrs
Charles Mathiesen

**Charles Arthur Mathiesen** (Drammen, 12 febrewaris 1911 - Drammen, 7 novimber 1994) wie in Noarsk reedrider. 

Hy die acht kear mei oan it Wrâldkampioenskip allround, seis kear oan it Europeesk kampioenskip en twa kear oan de Olympyske Winterspullen (yn 1936 en 1948). Hy waard by dizze kampioenskippen ien kear Europeesk kampioen en ien kear Olympysk kampioen op de 1500 meter. Krekt as by de measten fan syn generaasje waard syn karriêre fersteurd troch de Twadde Wrâldkriich. Nei de spullen fan 1948 hold Mathiesen op mei it reedriden op heech nivo. 

Charles Mathiesen ferstoar op 7 novimber 1994, yn 'e âldens fan 83 jier. 

## Persoanlike rekôrs

## Resultaten
Jack Shea

**John Arnos (Jack) Shea** (Lake Placid, 7 septimber 1910 - Saranac Lake, 17 jannewaris 2002) wie in Amerikaansk reedrider. Jack Shea wie de heit fan skyer Jim Shea en de pake fan Skeletonner Jim Shea.

Jack Shea waard op de Winterspullen fan 1932 twafâldich Olympysk kampioen, hy wûn 500 en de 1500 meter by ôfwêzigens fan in grut tal Europeeske top reedriders, dy't de spullen yn Lake Placid mijden út ûnfrede oer de Amerikaanske wize fan starten mei alle dielnimmers tagelyk op de baan (massastart). Jack Shea ferstoar op 17 jannewaris 2002, yn 'e aldens fan 91 jier ta gefolch fan in slim auto ûngelok. 

In pear wiken letter wie syn pakesizzer de Amerikaanske flaggedrager by de iepening fan de Olympyske Winterspullen yn Salt Lake City, nei't Jim Shea by it skeleton ek noch Olympysk Kampioen waard krekt as syn Jack Shea yn 1932 by it reedriden, droech er de oerwinning op oan syn koartlyn ferûngelokke pake.
Jim Shea

; Jim Shea kin ferwize nei: 
* in Amerikaansk skyer berne yn 1938, Jim Shea (skyer)
* in Amerikaansk skeletonner berne yn 1968, Jim Shea (skeletonner)
Irving Jaffee

**Irving Warren Jaffee** (New York, 15 septimber 1906 - San Diego, 20 maart 1981) wie in Amerikaansk reedrider. 

Irving Jaffee die twa kear mei oan de Olympyske Winterspullen (yn 1928 en 1932) hy waard op de Winterspullen fan 1932 twafâldich Olympysk kampioen, hy wûn 5 en de 10 kilometer by ôfwêzigens fan in grut tal Europeeske top reedriders, dy't de spullen yn Lake Placid mijden út ûnfrede oer de Amerikaanske wize fan starten mei alle dielnimmers tagelyk op de baan (massastart). Irving Jaffee ferstoar op 20 maart 1981, yn 'e aldens fan 74 jier. 

## Persoanlike rekôrs
Danka Diamond

**Danka Diamond**, echte namme unbekend (?), is in Dútsk neakenmodel en pornografysk aktrise fan Roma komôf. 

## Keppelings om utens
*  Biografyske gegevens fan Danka Diamond op ''FreeOnes''
*  Biografyske gegevens fan Danka Diamond  ''Internet Adult Film Database''
*  Biografyske gegevens fan Danka Diamond op ''Boobpedia''
Åke Seyffarth

**Karl Åke Seyffarth** (Stockholm, 15 desimber 1919 - Mora, 1 jannewaris 1998) wie in Sweedsk reedrider. 

Seyffarth syn karriêre waard fersteurd troch de Twadde Wrâldkriich. Hy die fjouwer kear mei oan it Wrâldkampioenskip allround, ien kear oan it Europeesk kampioenskip en hat yn 1948 meidien oan de Olympyske Winterspullen, dêr't hy Olympysk kampioen waard op de 10 kilometer, en sulver wûn op de 1500 meter efter de Noar Sverre Farstad. Liaklev waard yn 1947 Europeesk kampioen allround, Åke Seyffarth ferstoar op 1 jannewaris 1998, yn 'e âldens fan 78 jier. 

## Persoanlike rekôrs

## Resultaten
Charles Jewtraw

**Charles Henry Jewtraw** (Clinton County, New York 5 maaie 1900 - Palm Beach, 26 jannewaris 1996) wie in Amerikaansk reedrider. Charles Jewtraw wûn op de Winterspullen fan 1924, dy't yn Chamonix holden waarden, de gouden medalje op de 500 meter. Om't dit de earste wedstriid op dizze earste Winterspullen wie, waard er dermei ek de earste olympysk kampioen by de Olympyske Winterspullen.
De Olympyske Spullen fan Chamonix wie it iennige ynternasjonale toernoai dêr't Jewtraw oan meidie. Nei de spullen hold Jewtraw op mei it reedriden op heech nivo, en waard fertsjintwurdiger foar in bedriuw yn sportartikels. Charles Jewtraw ferstoar op 26 jannewaris 1996, yn 'e aldens fan 95 jier. 

## Persoanlike rekôrs
Nahe

De **Nahe** is in likernôch 125 km lange sydrivier fan de Ryn, dy't troch de Dútske dielsteaten Saarlân en Rynlân-Palts rint. It plak dêr't de Nahe útmûnet is de grins tusken de Bopperyn en de Middenryn.

## Ferrin

De Nahe hat syn boarne yn it Saarlân yn it natoergebiet *Primstaler Höhen* op de súdlike helling fan de 505 m hege Eckersberg. De boarne leit noardwestlik fan Selbach oan in boskrâne. 

Oan it begjin rint de Nahe troch Selbach en dêrnei troch Gonnesweiler, dêr't it rivierke de Bos wetter fan de opslachmar Bostalsee oanfiert. Nei Nohfelden streamt de Nahe yn noardeastlike rjochting oer de grins fan Saarlân nei Rynlân-Palts.    

Fierder yn dy rjochting rint de rivier û.o. troch Hoppstädten-Weiersbach nei Idar-Oberstein. Yn 1985 waard de Nahe dêr yn it stedsdiel Oberstein oer in lingte fan 1.875 m mei de *Nahehochstraße* oerboud, om de binnenstêd fan it trochgeande ferkear fan de Bundesstraße 41 te ûntlinzgjen. Nei Idar-Oberstein streamt de Nahe troch de plakken Kirn, Monzingen, Bad Sobernheim, Niederhausen, Bad Münster am Stein, Bad Kreuznach en Gensingen.

Lang om let rint de Nahe, mar dan yn noardlike rjochting streamend, by de *Rochusberg* lâns rjochting Bingen am Rhein, dêr't de rivier oan de súdlike kant yn de Ryn mûnet. De Nahe hat in trochsnit wetterôffier fan 30 m³/s.

## Wynbou
It wynbougebiet Nahe is ien fan de 13 gebieten yn Dútslân dêr't wynbou plakfynt. Sûnt de Romeinske tiid wurdt dêr al wyn makke. As de Nahe Martinstein ferlit ferskine ek de earste wynbou-arealen oan de Nahe. Op in likernôch 4.060 hektare wurde de druverassen Riesling (oandiel 27,3 %), Müller-Thurgau (13,4 %), Dornfelder (10,8 %) en Silvaner (6,5 %) ferboud (sifers fan 2012). 

## Ofbylden

Nahe bei Nohfelden-Neunkirchen 03.jpg|*Nahe by Nohfelden*
Blick vom Lemberg auf die Luitpoldbrücke bei Oberhausen an der Nahe - panoramio.jpg|*Wynbou by Oberhausen/Nahe*
Bad Münster am Stein 6.jpg|*Bad Münster am Stein*
Die Nahe im Rhein.jpg|*Mûning by Bingen am Rhein*